บลจ.บัวหลวงเสนอกองทุน BP5/15ชูผลตอบแทน 1.6% ขาย 17-23 มิ.ย.
บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทเสนอขายกองทุนรวมบัวหลวงธนสารพลัส 5/15 (BP5/15) ซึ่งจะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ โดยเตรียมเสนอขายหน่วยลงทุนให้ประชาชนทั่วไปครั้งแรก (IPO) ระหว่างวันที่ 17-23 มิ.ย.นี้ โดยกองทุนมีขนาดโครงการ 5,000 ล้านบาท อายุประมาณ 6 เดือน ประมาณการผลตอบแทน 1.60% ต่อปี
17 มิ.ย. 2558

บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทเสนอขายกองทุนรวมบัวหลวงธนสารพลัส 5/15 (BP5/15) ซึ่งจะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ โดยเตรียมเสนอขายหน่วยลงทุนให้ประชาชนทั่วไปครั้งแรก (IPO) ระหว่างวันที่ 17-23 มิ.ย.นี้ โดยกองทุนมีขนาดโครงการ 5,000 ล้านบาท อายุประมาณ 6 เดือน ประมาณการผลตอบแทน 1.60% ต่อปี
กองทุน BP5/15 จะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน